Pórtico

En arquitectura, pórtico é o corpo formado por unha galería de columnas pegada a un edificio ou aberta ao aire libre.

Algúns exemplos famosos de pórtico son o East Portico do Capitolio dos Estados Unidos de América, e o pórtico que adornaba o Panteón en Roma.

Bolognia, en Italia, é famosa polos seus pórticos. En total, ten máis de 45 quilómetros de arcadas, aproximadamente 38 no centro da cidade, entre eles o pórtico máis longo do mundo, que mide aproximadamente 3,5 quilómetros e conduce dende a beira da cidade ata a Basílica  Beata Vergine di San Luca.

Un  pronaos  é a área interior do pórtico dun Templo grego ou romano, situado entre a columnata do pórtico ou paredes e a entrada ao "cella" ou lugar santo. Os templos romanos comunmente tiñan pronaos abertos, polo xeral con só as columnas e ningunha parede.
A palabra "pronaos" úsase en grego para "antes dun templo". En latín, os pronaos tamén son mencionados como "anticum" ou "prodomus".

Tipos de pórtico
miniatura|dereita|250px|Templo de Portunus, exemplo de Tetrástilo
miniatura|dereita|250px|Pórtico do Panteón de Roma
miniatura|dereita|250px|Partenón de Atenas

As variantes de pórticos noméanse en función das columnas que os compoñen.

Tetrástilo

O tetrástilo ten catro columnas. Era comunmente empregado polos gregos e os etruscos para pequenas estruturas.

Os romanos favoreceron o pórtico de catro columnas para os seus santuarios como o Templo de Portunus, para  templos como o Templo de Venus e Roma, e para os pórticos de entrada de grandes edificios públicos como a Basílica de Maxencio e Constantino.

Hexástilo

Os edificios tiñan seis columnas e eran os pórticos estándar no Dórico (a arquitectura entre o período arcaico 600-550 aC ata a Idade de Pericles 450-430 aC).

Hexástilo grego

Algúns exemplos coñecidos de hexástilo clásico Dórico son templo gregos como:
O grupo de Paestum que comprende o Templo de Hera (c. 550 aC), o Templo de Apolo (c. 450 aC), o primeiro Templo de Atenea ("Basílica") (c. 500 aC) e o segundo Templo de Hera (460-440 aC). 
O Templo de Atenea "Aphaia (a invisible)" en Exina (c. 495 aC). 
O Templo en Selinunte (465-450 aC) dedicado a Hera. 
O Templo de Zeus en Olimpia, na actualidade en ruínas. 
O Templo ou o suposto "Templo de Concordia" en Agrigentum (c. 430 aC), un dos templos gregos clásicos mellor conservados, conserva case todo o seu perístilo.
O "templo inacabado" en Sexesta (c. 430 aC). 
O Hephaesteum aos pés da Acrópole de Atenas, coñecida como o "Theseum" (449-444 aC). 
O Templo de Poseidón sobre Cabo Sunion (c. 449 aC).

O Hexástilo tamén foi empregado nos templos xónicos, como o pórtico  do Santuario de Atenea sobre o Erecteion na Acrópole de Atenas.

Hexástilo romano

Coa colonización grega do sur de Italia, o hexástilo foi adoptado polos etruscos e posteriormente polos romanos. O gusto romano pseudoperipteral favoreceu os edificios estreitos con altas columnas, levantadas sobre podios para maior grandiosidade e esplendor conferido pola considerable altura. A Maison Carrée en Nîmes é un dos templos romanos mellor conservados que sobreviven da antigüidade clásica.

Octóstilo

O Octóstilo tiña oito columnas. Estes edificios son máis escasos que os Hexástilos no Canon arquitectónico clásico grego. Os edificios octóstilos máis coñecidos que sobreviven da antigüidade son o Partenón en Atenas construído durante a Idade de Pericles (450-430 aC), e o Panteón en Roma (125 aC).

Decástilo

O decástilo ten dez columnas; como o templo de Apolo Didymaeus en Mileto, e o pórtico do University College de Londres.

Véxase tamén

Bibliografía

 Greek architecture Encyclopaedia Britannica, 1968
 Stierlin, Henri Greece: From Mycenae to the Parthenon, TASCHEN, 2004, Editor-in-chief Angelika Taschen, Cologne, ISBN 3-8228-1225-0
 Stierlin, Henri The Roman Empire: From the Etruscans to the Decline of the Roman Empire, TASCHEN, 2002, Edited by Silvia Kinkle, Cologne, ISBN 3-8228-1778-3

Outros artigos

Edificio
Columna
Orde arquitectónica
Arcada
Stoá
Soportal
Loggia

Categoría:Elementos arquitectónicos
Categoría:Elementos arquitectónicos da Roma Antiga